
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ Π0ΛΕ0Δ0ΜΙΚΩΝ ΘΕΜΑΤΩΝ Αρ. Φύλλου 288 

2 Νοεμβρίου 2011 


ΔΙΑΤΑΓΜΑΤΑ 


Έγκριση Στρατηγικής Μελέτης Περιβαλλοντικών Επι¬ 
πτώσεων για τον χαρακτηρισμό και την οριοθέτη- 
ση Περιοχής Οργανωμένης Ανάπτυξης Παραγωγικών 
Δραστηριοτήτων (Π.Ο.Α.Π.Δ.), και χαρακτηρισμός και 
οριοθέτηση Περιοχής Οργανωμένης Ανάπτυξης Πα¬ 
ραγωγικών Δραστηριοτήτων περιοχής που βρίσκε¬ 
ται στη θέση Κάντζα του Δήμου Παλλήνης (ν. Ατ¬ 
τικής)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 24 παρ. 3 και 4 του ν. 1650/86 «Για την 
προστασία του περιβάλλοντος» (Α' 160), όπως αντικα- 
ταστάθηκε με την παρ. 1 του άρθρου 10 του ν. 2742/99 
(Α' 207) και τροποποιήθηκε με την παρ.7 του άρθρου 
30 του ν. 3889/2010 (Α' 182). 

2. Την απόφαση 107017/06 των Υπουργών Εσωτερι¬ 
κών Δημόσιας Διοίκησης και Αποκέντρωσης, Οικονο¬ 
μίας και Οικονομικών και Περιβάλλοντος Χωροταξίας 
και Δημοσίων Έργων «Εκτίμηση των περιβαλλοντικών 
επιπτώσεων ορισμένων σχεδίων και προγραμμάτων σε 
συμμόρφωση με τις διατάξεις της Οδηγίας 2001/42/ΕΚ 
του Ευρωπαϊκού Κοινοβουλίου και του Συμβουλίου της 
27ης Ιουνίου 2001 (Β' 1225). 

3. Την απόφαση του Υπουργού Περιβάλλοντος Χω¬ 

ροταξίας και Δημοσίων Έργων 51279/05 «Καθορισμός 
δικαιολογητικών, διαδικασίας και προϋποθέσεων χω- 
ροθέτησης Π.Ο.Α.Π.Δ.»(Β' 1772). 

4. Το Γενικό Πλαίσιο Χωροταξικού Σχεδιασμού και 
Αειφόρου Ανάπτυξης της Ελλάδας (Α' 128/2008). 

5. Το ν. 1515/85 «Ρυθμιστικό Σχέδιο και πρόγραμμα 
προστασίας περιβάλλοντος της ευρύτερης περιοχής 
της Αθήνας», όπως ισχύει (Α' 18). 

6. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

7. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

8. Τα άρθρα 1 (παρ. 2) και 6 του π.δ/τος 189/2009 «Κα¬ 
θορισμός και ανακατανομή αρμοδιοτήτων των Υπουρ¬ 
γείων (Α' 221). 


9. Την Υ273/30.9.2010 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Νικολάου Σηφουνάκη» (Β' 1595). 

10. Το άρθρο 2 παρ. XV του από 20.2/6.3.2003 π.δ/τος 
«Καθορισμός χρήσεων γης και όρων και περιορισμών 
δόμησης στην εκτός σχεδίου και εκτός ορίων οικισμών 
προ του έτους 1923 ευρύτερη περιοχή Μεσογείων 
(ν. Αττικής) (Δ'199). 

11. Την 9424/27.2.2004 απόφαση της Υφυπουργού Περι¬ 
βάλλοντος Χωροταξίας και ΔημοσίωνΈργων «Χαρακτηρι¬ 
σμός ως διατηρητέου του Εργοστασίου Οινοποιίας Καμπά 
στο Δήμο Παλλήνης - περιοχή Κάντζα και καθορισμός 
ειδικών όρων και περιορισμών δόμησης αυτού» (Δ' 196). 

12. Την ΥΠΠΟ/ΔΙΛΑΠ/Γ/286/4645/8.1.1996 απόφαση του 
Υπουργού Πολιτισμού «Χαρακτηρισμός ως ιστορικών 
διατηρητέων μνημείων και έργων τέχνης τα κτίρια των 
σταθμών του Αττικού Σιδηροδρόμου και ορισμός ζώνης 
προστασίας τους 15μ. περιμετρικά από τον καθένα» 
(Β' 85). 

13. Την ΔΙΛΑΠ/Γ/840/15417/3.4.1986 απόφαση της Υπουρ¬ 
γού Πολιτισμού «Χαρακτηρισμός ως ιστορικών διατηρη¬ 
τέων μνημείων των κτιρίων Καμπά, Παλαιού Σταθμαρ¬ 
χείου, Περιστεριώνα και Πρώην Τάνες στην Παλλήνη» 
(Β' 288). 

14. Τις υπ’αρ. πρωτ. 32479/28-7-2006 και 32790/1-8- 
2006 αιτήσεις της ανώνυμης εταιρείας με την επωνυμία 
ΚΑΝΤΖΑ ΕΜΠΟΡΙΚΗ ΑΕ, φορέα ίδρυσης και διαχείρισης 
της ΠΟΑΠΔ. 

15. Τις με αρ. 5311/20-7-1998 και 1862/31-3-1998 πράξεις 
χαρακτηρισμού της περιοχής ως μη δασικής έκτασης 
οι οποίες έχουν τελεσιδικήσει με τα αντίστοιχα με αρ. 
3376/3-11-1998 και 2055/1-7-1998 έγγραφα της Δ/νσης 
Δασών Ανατ. Αττικής. 

16. Το με αρ. πρωτ. 80908/3860/26.9.2006 έγγραφο της 
Διεύθυνσης Προϊστορικών και Κλασικών Αρχαιοτήτων 
του Υπουργείου Πολιτισμού. 

17. Το με αρ. πρωτ. 104064/5315/4,12.2006 έγγραφο της 
Διεύθυνσης Βυζαντινών και Μεταβυζαντινών Αρχαιοτή¬ 
των του Υπουργείου Πολιτισμού. 

18. Το με αρ. πρωτ. 2236/12.7.2007 έγγραφο του Γενικού 
Γραμματέα του Υπουργείου Πολιτισμού. 

19. Το με αρ. πρωτ. 34132/952/15.5.2009 έγγραφο της 
Διεύθυνσης Νεώτερης και Σύγχρονης Αρχιτεκτονικής 
Κληρονομιάς του Υπουργείου Πολιτισμού. 

20. Το με αρ. πρωτ. 3357/13.11.2009 έγγραφο της Εφο¬ 
ρείας Νεωτέρων Μνημείων Αττικής του Υπουργείου 
Πολιτισμού και Τουρισμού. 

21. Το με αρ. 5547/18-6-2002 έγγραφο της Δ/νσης Γε¬ 
ωργίας της Νομαρχιακής Αυτοδιοίκησης Ανατολικής 
Αττικής και το συνημμένο σε αυτό με αρ. 5/2002 πρα¬ 
κτικό της Νομαρχιακής Επιτροπής Χωροταξίας Περιβάλ¬ 
λοντος με το οποίο κρίνεται ότι το Κτήμα Καμπά δεν 
αποτελεί γεωργική γη υψηλής παραγωγικότητας. 

22. Την από Νοέμβριο 2006 Στρατηγική Μελέτη Περι¬ 
βαλλοντικών Επιπτώσεων, η οποία υποβλήθηκε με την 
υπ’ αρ. πρωτ. 2563/19-1-2007 αίτηση του φορέα ίδρυσης 
και διαχείρισης ΠΟΑΠΔ ΚΑΝΤΖΑ ΕΜΠΟΡΙΚΗ Α.Ε. 

23. Το 23/5.11.2007 πρακτικό του Νομαρχιακού Συμβου¬ 
λίου της Ν.Α. Ανατολικής Αττικής. 

24. Το υπ’ αρ. 103078/10-4-2008 έγγραφο της Ειδικής 
Υπηρεσίας Περιβάλλοντος του Υπουργείου Περιβάλλο¬ 
ντος Χωροταξίας και Δημοσίων Έργων και τη συνημ¬ 
μένη σε αυτή εισήγηση αυτής της υπηρεσίας για την 
έγκριση της Στρατηγικής Μελέτης Περιβαλλοντικών Επι¬ 
πτώσεων και την επιβολή Περιβαλλοντικών Επιπτώσεων 
και την επιβολή περιβαλλοντικών όρων, περιορισμών και 
κατευθύνσεων της ΠΟΑΠΔ. 

25. Τις υπ’αρ. 249/08 και 152/09 γνωμοδοτήσεις του 
δημοτικού συμβουλίου Παλλήνης. 

26. Την υπ’ αρ. 1/συν 24/16-9-2009 γνωμοδότηση της 
Εκτελεστικής Επιτροπής του Οργανισμού Αθήνας. 

27. Το υπ’ αρ. 402/4-2-2011 έγγραφο της Δ/νσης Χω¬ 
ροταξίας. 

28. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

29. Την υπ’ αριθμ. 185/2011 γνωμοδότηση του Συμβου¬ 
λίου της Επικράτειας, με πρόταση του Υπουργού Πολι¬ 
τισμού και Τουρισμού και του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής, 
αποφασίζουμε: 

Αρθρο 1 

1. Εγκρίνεται η από Νοέμβριο 2006 Στρατηγική Με¬ 
λέτη Περιβαλλοντικών Επιπτώσεων του Σχεδίου «Ορι- 
οθέτηση και Χαρακτηρισμός Περιοχής Οργανωμένης 
Ανάπτυξης Παραγωγικών Δραστηριοτήτων (ΠΟΑΠΔ) 
τριτογενούς τομέα» στην έκταση του πρώην κτήματος 
Καμπά στην περιοχή Κάντζα δήμου Παλλήνης (ν. Ατ¬ 
τικής), με τους όρους, περιορισμούς και κατευθύνσεις 
για την προστασία και διαχείριση του περιβάλλοντος 
που καθορίζονται στην επόμενη παράγραφο 2 και με 
σύστημα παρακολούθησης των σημαντικών επιπτώσεων 
από την εφαρμογή του Σχεδίου που καθορίζεται στην 
επόμενη παράγραφο 3. 

2. α. Για την πληρέστερη προστασία και την ορθο¬ 
λογική διαχείριση του περιβάλλοντος στο Σχέδιο της 
παραγράφου Α του παρόντος άρθρου ισχύουν οι ακό¬ 
λουθοι όροι, περιορισμοί και κατευθύνσεις: 

αα) Η μέριμνα για το περιβάλλον αποτελεί βασική συ¬ 
νιστώσα στην εξειδίκευση και εφαρμογή της Περιοχής 
Οργανωμένης Ανάπτυξης Παραγωγικών Δραστηριοτή¬ 
των (Π.Ο.Α.Π.Δ.) μαζί με τις οικονομικές και κοινωνικές 
επιδιώξεις. Για τον σκοπό αυτόν, κατά τον σχεδίασμά 
κάθε έργου και δραστηριότητας εντός της εν λόγω 
Π.Ο.Α.Π.Δ., ενσωματώνονται κατάλληλα κριτήρια, τα 


οποία προάγουν, κατά το δυνατόν, το περιβάλλον ως 
ένα εκ των τριών πυλώνων της αειφόρου ανάπτυξης. 

ββ) Κατά τον σχεδίασμά κάθε έργου και δραστηριότη¬ 
τας εντός της Π.Ο.Α.Π.Δ. εκπονείται ειδική φυτοτεχνική 
μελέτη/μελέτη πρασίνου και λαμβάνονται τα απαραί¬ 
τητα μέτρα, ώστε ο σχεδιασμός και η υλοποίηση των 
έργων πρασίνου να γίνονται με τον βέλτιστο δυνατό 
τρόπο επ’ ωφελεία του περιβάλλοντος. 

γγ) Για την προστασία των εδαφών και την αποφυγή 
απώλειας, ρύπανσης ή υποβάθμισής τους, στο πλαίσιο 
των μηχανισμών εφαρμογής του σχεδίου της Π.Ο.Α.Π.Δ. 
και, κατά τον σχεδίασμά κάθε έργου και δραστηριότητας 
εντός αυτής, ακολουθούνται οι παρακάτω κατευθύνσεις: 

- χρήση καθαρών τεχνολογιών, πρακτικών μείωσης 
των στερεών και υγρών αποβλήτων, καθώς και αποφυ¬ 
γής διάθεσης επικίνδυνων αποβλήτων, ελαιωδών ουσι¬ 
ών ή άλλων ρύπων στο έδαφος, τόσο κατά την φάση 
κατασκευής όσο και κατά την φάση λειτουργίας κάθε 
έργου και δραστηριότητας. 

- περιβαλλοντική διαχείριση των στερεών και υγρών 
αποβλήτων, με λήψη υπόψη των πλέον σύγχρονων βέλ¬ 
τιστων πρακτικών. 

δδ) Για την ορθολογική διαχείριση των υδάτινων πόρων 
και την εξοικονόμηση νερού, κατά τον σχεδίασμά κάθε 
έργου και δραστηριότητας εντός της Π.Ο.Α.Π.Δ. προω¬ 
θούνται εκείνες οι προτάσεις που ενσωματώνουν, κατά 
το δυνατόν, μειωμένη κατανάλωση νερού, ανακύκλωσή 
του, καθώς και περιορισμένη παραγωγή υγρών αποβλή¬ 
των και ακολουθείται η χρήση καθαρών τεχνολογιών, 
πρακτικών μείωσης και επαναχρησιμοποίησης, κατά το 
δυνατόν, των υγρών αποβλήτων, καθώς και μείωσης της 
διάθεσης αποβλήτων στο υδάτινο περιβάλλον. 

εε) Γ ια τη μείωση των εκπομπών αέριων ρύπων, εν- 
θαρρύνεται τόσο η χρήση καθαρών τεχνολογιών, όσο 
και καθαρότερων καυσίμων (όπως φυσικού αερίου) όπου 
και όποτε αυτό είναι εφικτό. 

στστ) Για την αύξηση της συμβολής του σχεδίου 
της Π.Ο.Α.Π.Δ. στη μείωση των εκπομπών αερίων του 
θερμοκηπίου εισάγονται, όπου είναι δυνατόν, κατά τον 
σχεδίασμά κάθε έργου και δραστηριότητας εντός της 
εν λόγω Π.Ο.Α.Π.Δ., προβλέψεις ορθής ενεργειακής δια¬ 
χείρισης και εξοικονόμησης ενέργειας, με την παράλλη¬ 
λη εισαγωγή στοιχείων βιοκλιματικού σχεδιασμού των 
κτιρίων, καθώς και συστημάτων παραγωγής ενέργειας 
από ανανεώσιμες πηγές. 

β. Γ ια την αειφορία και την πληρέστερη προστασία 
του περιβάλλοντος στο Σχέδιο της παραγράφου 1 του 
παρόντος άρθρου ορίζεται ότι στρατηγικός στόχος της 
κατά το άρθρο 4 του παρόντος διατάγματος πολεο¬ 
δόμησης είναι η ανάπτυξη της υγιούς, αειφόρου και 
εξωστρεφούς επιχειρηματικότητας και η διασφάλιση 
των φυσικών, θεσμικών και οργανωτικών προϋποθέσεων 
που την εξυπηρετούν. 

γ. Γ ια την προστασία της πολιτιστικής κληρονομιάς, 
διασφαλίζεται, εκ των προτέρων, ότι οι δράσεις που 
αφορούν την επιχειρηματική ανάπτυξη δεν ενέχουν 
κινδύνους για την υποβάθμιση θέσεων και ευρημάτων 
πολιτιστικού, ιστορικού και αρχαιολογικού ενδιαφέρο¬ 
ντος. Για τον σκοπό αυτόν, κατά την περιβαλλοντική 
αξιολόγηση κάθε έργου και δραστηριότητας εντός της 
Π.Ο.Α.Π.Δ. επί των σχετικών Μελετών Περιβαλλοντικών 
Επιπτώσεων γνωμοδοτούν οι αρμόδιες Υπηρεσίες του 
Υπουργείου Πολιτισμού και Τουρισμού. 

δ. Για την αποφυγή υποβάθμισης του τοπίου, στο 
πλαίσιο των μηχανισμών εφαρμογής του σχεδίου της 
Π.Ο.Α.Π.Δ.: 

αα) κατά τον σχεδίασμά κάθε έργου και δραστηριό¬ 
τητας εντός της εν λόγω Π.Ο.Α.Π.Δ., λαμβάνονται υπόψη 
κριτήρια για την προσαρμογή αυτών στα τοπιολογικά 
χαρακτηριστικά της περιοχής, 
ββ) γίνεται ενημέρωση - παροχή συμβουλών προς 
τους χρήστες και τους επισκέπτες των δραστηριοτήτων 
της εν λόγω Π.Ο.Α.Π.Δ., για την προστασία του τοπίου 
από την υποβάθμιση. 

ε. Γ ια τη διαχείριση της κυκλοφορίας που προκύπτει 
από την ανάπτυξη της Π.Ο.Α.ΠΔ. γίνεται επικαιροποίηση 
και, κατά το δυνατόν, ασφαλής εκτίμηση των κυκλοφορια- 
κών δεδομένων στο πλαίσιο των εξειδικευμένων μελετών 
(όπως της Μελέτης Κυκλοφοριακών Επιπτώσεων και της 
Μελέτης Περιβαλλοντικών Επιπτώσεων) που απαιτούνται 
για την έγκριση κατασκευής και λειτουργίας κάθε έργου 
και δραστηριότητας εντός της εν λόγω Π.Ο.Α.Π.Δ.. Η κυ- 
κλοφοριακή οργάνωση του ευρύτερου χώρου περιλαμβά¬ 
νει ρυθμίσεις που συμβάλουν, κατά το μέτρο του δυνατού, 
στην αποφυγή της κυκλοφορίας των οχημάτων σε άμεση 
επαφή με τις περιοχές κατοικίας και εκπαίδευσης που 
βρίσκονται πλησίον της Π.Ο.Α.ΠΔ. αυτής. 

στ. Σε ό,τι αφορά ειδικότερα θέματα που αφορούν 
την λειτουργία της Π.Ο.Α.Π.Δ., λαμβάνονται υπόψη οι 
προβλέψεις της υπ’ αρ. 1/συν.24/16-9-2009 γνωμοδότη¬ 
σης της Εκτελεστικής Επιτροπής του Οργανισμού της 
Αθήνας. 

3. Το σύστημα παρακολούθησης των σημαντικών 
περιβαλλοντικών επιπτώσεων από την εφαρμογή του 
σχεδίου καθορίζεται ως εξής: 

α. Η παρακολούθηση των σημαντικών περιβαλλοντι¬ 
κών επιπτώσεων από την εφαρμογή του Σχεδίου πραγ¬ 
ματοποιείται με ευθύνη του Φορέα'Ιδρυσης και Διαχείρι¬ 
σης της Π.Ο.Α.Π.Δ. υπό τον έλεγχο της αρμόδιας Αρχής 
Σχεδιασμού και με τη συνεργασία και υποστήριξη κάθε 
Υπηρεσίας Περιβάλλοντος με αρμοδιότητα παρακολού¬ 
θησης περιβαλλοντικών μέσων και παραμέτρων στον 
τομέα της, προκειμένου, μεταξύ άλλων, να εντοπισθούν 
εγκαίρως απρόβλεπτες δυσμενείς επιπτώσεις και να 
ληφθούν τα κατάλληλα επανορθωτικά μέτρα. 

β. Η ως άνω παρακολούθηση διεξάγεται μέσω ετήσιων 
εκθέσεων, ώστε να επιτρέπεται η λήψη των απαραίτη¬ 
των μέτρων. 

Κάθε ετήσια έκθεση παρακολούθησης έχει σκοπό την 
καταγραφή των δεικτών που συνδέονται με τα έργα 
και τις δραστηριότητες που υλοποιούνται εντός της 
Π.Ο.Α.Π.Δ. και συνδέονται με περιβαλλοντικές μετα¬ 
βολές. Για τον λόγο αυτόν, καταγράφεται η πορεία 
υλοποίησης κάθε έργου και δραστηριότητας εντός της 
εν λόγω Π.Ο.Α.Π.Δ., οι μεταβολές στις κυκλοφοριακές 
συνθήκες της περιοχής, οι μεταβολές στα περιβαλλο¬ 
ντικά μέσα και στις παραμέτρους της περιοχής ιδίως 
στο ατμοσφαιρικό και στο ακουστικό περιβάλλον, στην 
κατανάλωση νερού, σε στοιχεία (ποιοτικά και ποσοτικά) 
των υγρών αποβλήτων και της διάθεσης αυτών, καθώς 
και σε θέματα ανακύκλωσης απορριμμάτων. 

Αν διαπιστωθούν σημαντικές αποκλίσεις από τις εκτι¬ 
μήσεις της Σ.Μ.Π.Ε., ή αν διαπιστωθεί η ανάγκη τήρησης 
νέων υποχρεώσεων που πηγάζουν από το εκάστοτε 
ισχύον θεσμικό πλαίσιο προστασίας του περιβάλλοντος, 
προτείνονται κατάλληλα επανορθωτικά μέτρα. 


Η ετήσια έκθεση συντάσσεται και υποβάλλεται εντός 
του πρώτου εξαμήνου του επόμενου έτους το οποίο 
αφορά. 

γ. Οι εκθέσεις της προηγούμενης παραγράφου υπο¬ 
βάλλονται στον Οργανισμό Ρυθμιστικού Σχεδίου και 
Προστασίας Περιβάλλοντος Αθήνας και κοινοποιούνται 
στην Ειδική Υπηρεσία Περιβάλλοντος (ΕΥΠΕ) και την 
Δ/νση Χωροταξίας του Υπουργείου Περιβάλλοντος, 
Ενέργειας και Κλιματικής Αλλαγής, προκειμένου, μεταξύ 
άλλων, να αξιολογηθούν από κοινού με τις αντίστοιχες 
εκθέσεις άλλων σχεδίων και προγραμμάτων. 

4. Ο έλεγχος όλων των αναφερομένων στις προη¬ 
γούμενες παραγράφους 1, 2 και 3 γίνεται από τις κατά 
περίπτωση αρμόδιες υπηρεσίες, κατά τις κείμενες δι¬ 
ατάξεις. 

Άρθρο 2 

Χαρακτηρίζονται και οριοθετούνται ως «Περιοχή Ορ¬ 
γανωμένης Ανάπτυξης Παραγωγικών Δραστηριοτήτων 
(Π.Ο.Α.Π.Δ.) Τριτογενούς Τομέα» εδαφικές εκτάσεις συ¬ 
νολικής επιφάνειας 315.172,90 τ.μ. του πρώην κτήμα¬ 
τος Καμπά που βρίσκεται στη θέση Κάντζα του Δήμου 
Παλλήνης του Νομού Αττικής, όπως αυτές εμφαίνονται 
με μαύρη διακεκομμένη γραμμή και καφέ χρώμα στο 
σχετικό πρωτότυπο τοπογραφικό σχέδιο (2) σε κλίμακα 
1:2000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 35120/2011 πράξη του 
και αντίτυπο του σε φωτοσμίκρυνση δημοσιεύεται με 
το παρόν διάταγμα. 

Αρθρο 3 

1. Εντός των ορίων της περιοχής της Π.Ο.Α.Π.Δ. περι¬ 
λαμβάνονται ζώνες προστασίας, ως εξής: 

α) Ζώνη Προστασίας I του κτιριακού συγκροτήματος 
του εργοστασίου Καμπά, της οποίας τα όρια προσδι¬ 
ορίζονται στην με αρ. πρωτ. 9424/27.02.2004 απόφαση 
της Υφυπουργού ΠΕ.ΧΩ.Δ.Ε. «Χαρακτηρισμός ως διατη¬ 
ρητέου του Εργοστασίου Οινοποιίας Καμπά στο Δήμο 
Παλλήνης- περιοχή Κάντζα και καθορισμός ειδικών όρων 
και περιορισμών δόμησης αυτού» (Δ' 196). 

Εντός της εν λόγω Ζώνης ισχύουν οι όροι και οι πε¬ 
ριορισμοί δόμησης και επιτρέπονται οι χρήσεις γης 
που προβλέπονται στην απόφαση του προηγούμενου 
εδαφίου. 

β) Ζώνη προστασίας II του Σταθμού Κάντζα του Αττι¬ 
κού Σιδηροδρόμου, τα όρια της οποίας προσδιορίζονται 
στην με αρ. πρωτ. ΥΠΠΟ/ΔΙΛΑΠ/Γ/286/4645/08.01.1996 
απόφαση του Υπουργού Πολιτισμού «Χαρακτηρισμός 
ως ιστορικών διατηρητέων μνημείων και έργων τέχνης 
τα κτίρια των σταθμών του Αττικού Σιδηροδρόμου και 
ορισμός ζώνης προστασίας τους 15 μ. περιμετρικά από 
τον καθένα» (Β' 85). 

Εντός της εν λόγω Ζώνης ισχύουν οι όροι και οι περιο¬ 
ρισμοί δόμησης που καθορίζονται στην απόφαση, με αρ. 
ΔΙΛΑΠ/Γ/840/15417/03.04.1986 της Υπουργού Πολιτισμού 
«Χαρακτηρισμός ως ιστορικών διατηρητέων μνημείων, 
των κτιρίων Καμπά, Παλαιού Σταθμαρχείου Περιστερι¬ 
ώνα και Πρώην Τάννες στην Παλλήνη» (Β' 288). 

2. Τα όρια των ανωτέρω Ζωνών Προστασίας εμφαί- 
νονται στο τοπογραφικό σχέδιο του άρθρου 2 του πα¬ 
ρόντος διατάγματος, με κλειστή πολυγωνική κόκκινη 
γραμμή και διαγράμμιση. 

Αρθρο 4 

1. Η πολεοδομική οργάνωση της Π.Ο.Α.Π.Δ. γίνεται 
σύμφωνα με τη διαδικασία πολεοδόμησης της παρ. 5 
του άρθρου 24 του ν. 1650/1986 «Για την προστασία του 
περιβάλλοντος» (Α' 160), όπως αντικαταστάθηκε με το 
άρθρο 10 του ν. 2742/1999 «Χωροταξικός Σχεδιασμός 
και αειφόρος ανάπτυξη και άλλες διατάξεις» (Α' 207) 
και τροποποιήθηκε με την παρ. 7 του άρθρου 30 του 
ν. 3889/2010 «Χρηματοδότηση Περιβαλλοντικών Παρεμ¬ 
βάσεων, Πράσινο Ταμείο, Κύρωση Δασικών Χαρτών και 
άλλες διατάξεις» (Α' 182). 

2. α. Η πολεοδομική μελέτη της Π.Ο.Α.Π.Δ. περιλαμ¬ 
βάνει: 

αα) πολεοδομικό σχέδιο που συντάσσεται με βάση 
οριζοντιογραφικό και υψομετρικό τοπογραφικό διά¬ 
γραμμα, 

ββ) πολεοδομικό κανονισμό, και 

γγ) έκθεση που περιγράφει και αιτιολογεί τις προτει- 
νόμενες από τη μελέτη ρυθμίσεις. 

β. Στην πολεοδομική μελέτη προβλέπονται ιδίως: 

αα) οι επιτρεπόμενες χρήσεις γης, ανά ζώνες χρή¬ 
σεων, 

ββ) τα διαγράμματα των δικτύων υποδομής, 

γγ) οι ειδικοί και γενικοί όροι και περιορισμοί δόμη¬ 
σης και 

δδ) οι κοινόχρηστοι και κοινωφελείς χώροι. 

3. Η πολεοδομική οργάνωση της έκτασης της Π.Ο.Α.Π.Δ. 
διακρίνεται σε κοινόχρηστους - κοινωφελείς χώρους και 
στις ακόλουθες τρεις ζώνες: 

α. στη Ζώνη Προστασίας I του άρθρου 3 του παρόντος 
διατάγματος, 

β. στη Ζώνη Προστασίας II του άρθρου 3 του παρόντος 
διατάγματος, 

γ. στη Ζώνη Επιχειρηματικών Δραστηριοτήτων, η οποία 
εκτείνεται σε όλη την υπόλοιπη έκταση της Π.Ο.Α.Π.Δ., 
αφαιρούμενης της έκτασης των Ζωνών Προστασίας I 
και II, καθώς και της έκτασης των κοινόχρηστων- κοι¬ 
νωφελών χώρων. 

4. Η έκταση των κοινόχρηστων- κοινωφελών χώρων 
ανέρχεται σε ποσοστό τουλάχιστον πενήντα τοις εκα¬ 
τό (50%) της συνολικής έκτασης της Π.Ο.Α.Π.Δ. Αυτοί 
οι κοινόχρηστοι- κοινωφελείς χώροι βρίσκονται όσο 
το δυνατόν εγγύτερα στις περιοχές κατοικίας και εκ¬ 
παίδευσης που γειτνιάζουν με την Π.Ο.Α.Π.Δ.. Τμήμα 
των κοινόχρηστων- κοινωφελών χώρων, έκτασης του¬ 
λάχιστον 25 στρεμμάτων, καθορίζεται ως οικολογικός 
αμπελώνας. 


5. Ο Συντελεστής Δόμησης (Σ.Δ.) της Ζώνης Επιχειρη¬ 
ματικών Δραστηριοτήτων δεν μπορεί να υπερβαίνει το 
0,6 επί του συνόλου της έκτασης της Ζώνης αυτής. Σε 
κάθε περίπτωση, η μέγιστη συνολική δομήσιμη επιφά¬ 
νεια εντός της Ζώνης Επιχειρηματικών Δραστηριοτήτων 
ορίζεται σε 90.000 τ.μ.. 

6. Η πολεοδομική οργάνωση της Π.Ο.Α.Π.Δ. είναι εναρ¬ 
μονισμένη με τις διατάξεις του παρόντος διατάγματος. 
Με το προεδρικό διάταγμα έγκρισης της πολεοδομικής 
μελέτης μπορεί να επιβάλλονται αυστηρότεροι όροι και 
μέτρα προστασίας του περιβάλλοντος από εκείνους του 
παρόντος διατάγματος. 

7. Η επεξεργασία των ακαθάρτων λυμάτων γίνεται σε 
υπόγεια εγκατάσταση βιολογικού καθαρισμού, ο οποίος 
εξυπηρετεί και τον οικισμό των εργατικών πολυκατοι¬ 
κιών που βρίσκεται επί της οδού Λεονταρίου, βορειο¬ 
δυτικά της περιοχής της Π.Ο.Α.Π.Δ. 

Αρθρο 5 

Εντός της Ζώνης Επιχειρηματικών Δραστηριοτήτων 
της Π.Ο.Α.Π.Δ. επιτρέπονται μόνο οι ακόλουθες χρήσεις 
γης του τριτογενούς τομέα: γραφεία, τράπεζες, ασφά¬ 
λειες, διοίκηση, εμπορικά καταστήματα, εστιατόρια, ανα- 
ψυκτήρια, χώροι συνάθροισης κοινού, πολιτιστικά κτίρια 
και εν γένει πολιτιστικές εγκαταστάσεις, επαγγελματικά 
εργαστήρια χαμηλής όχλησης, κτίρια- γήπεδα στάθμευ¬ 
σης αυτοκινήτων, εγκαταστάσεις εμπορικών εκθέσεων 
- εκθεσιακών κέντρων. 

Αρθρο 6 

Η ισχύς της ΣΜΠΕ που εγκρίνεται με το άρθρο 1 του 
παρόντος λήγει μετά την πάροδο δέκα πέντε (15) ετών, 
εάν μέχρι τότε δεν έχει εγκριθεί η πολεοδομική μελέτη 
του άρθρου 4 του παρόντος. 

Άρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος. 

Αθήνα, 19 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΠΕΡΙΒΑΛΛΟΝΤΟΣ ΠΟΛΙΤΙΣΜΟΥ 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ ΚΑΙ ΤΟΥΡΙΣΜΟΥ 

ΝΙΚΟΛΑΟΣ ΣΗΦΟΥΝΑΚΗΣ ΠΑΥΛΟΣ ΓΕΡΟΥΛΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ττοσοστό 41 % 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΗΣ 


ΟΡΓΑΝΙΣΜΟΣ ΡΥΘΜΙΣΤΙΚΟΥ ΣΧΕΔΙΟΥ & 
ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ ΑΘΗΝΑΣ 


ΧΑΡΑΚΤΗΡΙΣΜΟΣ ΚΑΙ ΟΡΙΟΘΕΤΗΣΗ ΠΕΡΙΟΧΗΣ ΟΡΓΑΝΩΜΕΝΗΣ 
ΑΝΑΠΤΥΞΗΣ ΠΑΡΑΓΩΓΙΚΩΝ ΔΡΑΣΤΗΡΙΟΤΗΤΩΝ (Π.Ο Α.Π.Δ.) 
ΚΑΝΤΖΑΣ ΔΗΜΟΥ ΠΑΛΛΗΝΗΣ 

ΚΛΙΜΑΚΑ 1 :2000 


ΑΠΟΣΠΑΣΜΑ ΣΧΕΔΙΟΥ ΖΟΕ ΦΕΚ 199Δ/2003 
ΖΩΝΗ ΚΙ 


ΥΠΟΜΝΗΜΑ 

^ρ.Φατ. ΙΖο/ιί 
Ολ. ί 


ΥΠΟΥΡΓΕΙΟ ΠΕΡΙΒΑΛΛΟΝΤΟΣ 
ΕΝΕΡΓΕΙΑΣ & ΚΛΙΜΑΤΙΚΗΣ ΑΛΛΑΓΗΣ 

Γ. ϊ5<9ο/η 

ΓΒχΜρέ Α/ί/ϊίτρσ ί}ερ/βα<Φοντικών Εφ- 
ι) ηύαέιυ'Τ λ/ο τον γαραχτορ/ορό /' 7 »' 
■,ρ/οοέτηοτ) Γ]£ρ/οκρί υρχζνωϋέψρτ 4τάρνίαι 
7ορα*ιΐΜ'Χώ/ Λρασιηρ/οΤόζνο'Τ (Π.Ο.Α.Π.Α.), 
*ολ. χαρα*τηρ/οΜό€ Κολ ορ/οϋέτοση ^'όρ/ο.κ?ί 
Ορ^ο/ιοβ/έτ»)^ ·4^σ/)τυί^κ ^αρα^ρχών όρο 
ντηρ/οτόίιυ^ )(ρ/οχ>?έ /)οο βρίσκε ταυ στ») 
9έ&) £σ*τΖσ του Λήρου 7^0/)/?>ρν>·)* 

(ν,ήπίΧφΑ- 


Α0*κ//) 99 Εεητίμρρίον 9αί1 

Ο Δ//0ΤΗΙ 


X Γ/ήΜΗ/) ΚοηοΥΛΟΐ. 


ΖΟΝΗ ΠΡΟΣΤΑΣΙΑΣ 


ΕΜΒΑΔΟΝ ΕΚΤΑΣΗΣ ΟΡΙΟΘΕΤΗΣΗΣ ΠΟΑΠΔ ΤΡΙΤΟΓΕΝΟΥΣ ΤΟΜΕΑ 315. 


ί. 172,90^1 


ΧΑΡΑΚΤΗΡΙΣΜΟΣ 8 

ΝΟΜΟΘΕΤΙΚΟ ΠΛΑΙΣΙΟ 


Ν. 2742/99 Αρθρο 10 

(Περιοχές Οργανωμένης Ανόητυίης Παροντικών & Ετνχαρηματκών Δραστηριοτήτων) 
Απ ΥΠΕΧΟΔΕ 51279 / 05«ΕΚ 1772Δ/05 

(Καθορισμός ΔίΜΜχΙογητκών ΔκΑκοσίος «ο Προϋποθέσεων Χωροβέτηοης ΠΟΑΠΛ) 

Ν. 1515/85 (Ρ.ΣΧ) ΡΥΘΜΙΣΤΙΚΟ ΣΧΕΔΙΟ ΑΘΗΝΑΣ 
ΟΑ.3/ΟΪΦΤΚ 199 Α / 03 (70Ε Μωογοων) ΖΟΜΜ ΚΙ 

ΚΥΑ 107017 / 06 «εκ 1725 Β / 06 (Στραπηκίς Μελέτες ΠερφαΜσνπκών Επβιώσεων) 
ΠΡΟΤΑΣΗ 

Α) θέση έντασης και όριο ΠΟΑΠΔ. 

Συμπεριλαμβάνει την ιδιοκτησία του Φορέα εντός της (ώνης ΚΙ 

Β) Κατηγορίες Παραγωγικών ή Επιχειρηματικών δραστηριοτήτων που 
επιτρέπονται να εγκατασταθούν στην ΠΟΑΠΔ. 


1. Γρορεκι ■ Τράκας - Αοφόλεχς - Ακώηοη 

2. Εμπορκά Κατοστήμστο (συμπεμλαμβονομένων Υπεραγορών · Πολυκαταστημάτων) 

3. Εσπστόρβ Λνασιρσήρο 
·». Χώροι Σανόθραβης Κοινού 

5. Ξενώνες - Ξενοδοχείο 

6. Εησιγελμσπκό Εργοστήρβ Χινιλής Οχλησης 

7. ΠαίσβακΌ Κτίρβ και εν γένει πολιησπκές εγκοτοστόοεχ. 

Δ Εμπορικές Εκθέσεις - Ε κΒεοκκό Κέντρο 

9. Κτίριο - Γήπεδο Στάθμευσης 

Γ) Ζώνες Προστσσίος 

1. Ζώνη Προστοσσς 23,4 στρεμμάτων γύρω από το ο»«χοάο Καμπό με τοας οδικούς όρους 
κβ περβρβμούς δόμησης - χρήσεων της Λπόφοοης Υφυπουργού ΠΕΧηδΕ 9424 / 04 Φ€Χ 196 
Δ/04 

2. Ζώνη Ηροστοοκκ 15 μέτρων ηριμετρκά του παλαβά δκπηρητόου Σταθμορχύου βόοο ιων 
αποφύσεων ΥΠΠΟ 2866 / 2345 / 96 Φ€Κ 85 Δ/96 «0.840/15417/Θ6ΦΕΚ 288 β/86. 

Δ) Ειδικότεροι Όροι και Μέτρο Προστασίας ΠερφόΑΛοντος 



ΜΕΛΕΤΗ 

ΧΑΡΑΚΤΗΡΙΣΜΟΥ & ΟΡΙΟΘΕΤΗΣΗΣ ΠΟΑΠΔ 
ΤΡΙΤΟΓΕΝΟΥΣ ΤΟΜΕΑ 
ΠΕΡΙΟΧΗ ΚΑΝΤΖΑ ΠΑΛΛΗΝΗΣ 


ΦΟΡΕΑΣ ΙΔΡΥΣΗΣ ΚΑΙ ΔΙΑΧΕΙΡΙΣΗΣ ΠΟΑΠΔ 
ΚΑΝΤΖΑ Α.Ε. ΕΜΠΟΡΙΚΗ 



ΤΤΡΑΤΚ*Μ ΜΕΛΕΤΗ ΠβΡΟΑΜιΟΜΤΚαΜ εηκηακοκ 
Α ΑΡΟΤΌΠΟνΑΟΤ » ίΥΝβν ΑΤΕΙ 


πρόκα ΐΛΡκηοι ΐΜη κνκΛΟΡοενκεη εγκιτοιϊοκ 
4ΙΜ4ΤΡΗΣ ΡΟΙΤΖΟΙ« ΣΥΝΕΡΓΑΤΕΣ 
ΐηβΟΤΑΟΙ μελετητει - μκχαμκοι 


ΓΠΟα «ν«Μ1ΚΟ ινιο 
ΕΡΕΥΜΑ ΑΓΟΡΑΣ 

οτζμτηματκμαι ροορεητΥΑσνβειβ 


ιο η οτΡΑ— θιαποιλΚΜη 

ΓΜΜ4 ΓΤΓΡΤΑΝΤ» ΛΙβ 


ΘΕΜΑΓΚΕΑΙΟν 


ΧΑΡΑΚΤΗΡΙΣΜΟΣ & ΟΡΙΟΘΕΤΗΣΗ ΕΚΤΑΣΗΣ ΠΟΑΠΔ 
ΤΡΙΤΟΓΕΝΟΥΣ ΤΟΜΕΑ 


2 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* 1 50028802 1 1 1 ΙΟΟΟ 

1 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





































